Komisijos pranešimas europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema Nr. 11/2004 ir Nr. 12/2004 /* SEK/2005/0383 galutinis */





[pic] | EUROPOS BENDRIJŲ KOMISIJA | Briuselis, 16.03.2005 SEK(2005) 383 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 11/2004 ir Nr. 12/2004 TURINYS 1. BIUDžETO PAKEITIMAS NR. 10/2004 3 2. LAIKINAS ASIGNAVIMų PANAUDOJIMAS 3 3. PASTABOS DėL 2004 M. BIUDžETO VYKDYMO 3 4. IšVADOS 6 1. BIUDžETO PAKEITIMAS NR. 10/2004 Dėl teigiamų pokyčių žemės ūkio rinkoje 2003–2004 m. Europos žemės ūkio orientavimo ir garantijų fondo (EŽŪOGF) Garantijų skyriaus pradiniai biudžeto asignavimai buvo nepakankamai panaudoti. Atsižvelgdama į padidėjusius reikalavimus Struktūrinių fondų išmokų asignavimams, Komisija pasiūlė sumažinti EŽŪOGF Garantijų skyriaus asignavimus įvedant biudžeto pakeitimą 10/2004, kurį Europos Parlamentas priėmė 2004 m. gruodžio 2 d. Šis asignavimų sumažinimas buvo skirtas tik 1a biudžeto subkategorijos schemoms ir sudarė 1,7 mlrd. EUR. Todėl bendri biudžeto asignavimai buvo sumažinti nuo 46 781,4 mln. EUR iki 45 081,4 mln. EUR. Priede pateiktos lentelės a, b ir c skiltyse nurodomi biudžeto straipsniai, kuriems skirti pradiniai asignavimai buvo sumažinti, asignavimų sumažinimo suma ir asignavimų suma po sumažinimo. Be to, iš 05 01 04 01 straipsnio 0,5 mln. EUR buvo pervesta Aplinkos generaliniam direktoratui tam, kad būtų atliktas aplinkosaugos veiksnių tyrimas. Todėl turimų asignavimų suma 2004 m. sudarė 45 080,9 mln. EUR. 2. LAIKINAS ASIGNAVIMų PANAUDOJIMAS Pagal biudžeto 1 eilutę 2004 m. įsisavintų asignavimų suma buvo 44 719,3 mln. EUR, t. y. 99,2% asignavimų. Tai yra grynoji suma, gauta atskaičiavus neigiamas išlaidas, susigrąžintas atlikus EŽŪOGF Garantijų skyriaus sąskaitų apmokėjimų finansinius pataisymus ir sustabdžius bei sumažinus avansus 2004 biudžetiniais metais. Priede pateiktoje lentelėje nurodomas išsamus EŽŪOGF Garantijų skyriaus 2004 m. biudžeto vykdymas pagal straipsnius. Šio biudžeto vykdymo rezultatai rodo bendrą maždaug 361,5 mln. EUR asignavimų neįsisavinimą, pasiskirsčiusį taip: - 1a subkategorijos neįsisavinti asignavimai sudaro –246,3 mln. EUR, o - 1b subkategorijos neįsisavinti asignavimai sudaro –115,2 mln. EUR. 2004 m. gruodį Komisija biudžeto valdymo institucijai pateikė pasiūlymą įrašyti 139,7 mln. EUR į 17 04 03 straipsnį „Neatidėliotinos veterinarinės pagalbos fondas“, daugiausia siekiant padengti Bendrijos įnašą, skirtą kovai su snukio ir nagų liga Jungtinėje Karalystėje bei paukščių gripu Nyderlanduose ir t.t. Ši suma buvo perkelta iš šių biudžeto straipsnių: 05 02 05 straipsnio (20,0 mln. EUR), 05 03 01 straipsnio (80,0 mln. EUR), 17 01 04 straipsnio (1,0 mln. EUR), 17 04 01 straipsnio (36,6 mln. EUR) ir 17 04 04 straipsnio (2,1 mln. EUR). 3. PASTABOS DėL 2004 M. BIUDžETO VYKDYMO Biudžeto vykdymą lemia šie pagrindiniai veiksniai: 3.1. Piniginiai veiksniai Dolerio ir euro kursas Pirmiau nurodytose išlaidose atsispindi dolerio ir euro kurso kitimas. Išlaidos, skirtos didžiajai daliai eksporto grąžinamųjų išmokų už žemės ūkio produktus, ypač už grūdus ir cukrų, bei tam tikrai valstybių vidaus pagalbai, pvz., pagalbai už medvilnę, priklauso nuo dolerio kurso kitimo tendencijų. Pagal Tarybos reglamentą dėl biudžeto vykdymo tvarkos (2000 m. rugsėjo 26 d. Tarybos reglamentas (EB) Nr. 2040/2000), atsižvelgus į 2003 m. liepos, rugpjūčio ir rugsėjo mėn. vidutinį dolerio kursą, t. y. 1 euras = 1,12 JAV dolerio, buvo parengtas 2004 m. žemės ūkio biudžeto pataisų raštas. 2003 m. rugpjūčio 1 d.–2004 m. liepos 31 d. vidutinis dolerio kursas apytikriai buvo 1 euras = 1,20 JAV dolerio, t. y. maždaug 7% aukštesnis už kursą, kuriuo remtasi rengiant 2004 m. biudžetą. 3.2. 1a subkategorija. Rinkos veiksniai 1a subkategorijos biudžeto asignavimai buvo nepakankamai įsisavinti visuose biudžeto skyriuose, išskyrus 05 07 skyrių „Auditas“ ir 17 04 skyrių „Maisto sauga, gyvūnų sveikata ir gerovė, augalų sveikata“, kuriuose stebimas per didelis atitinkamų asignavimų įsisavinimas. Tačiau asignavimai buvo labiausiai neįsisavinti šiuose dviejuose skyriuose: - skyriuje „Augaliniai produktai“, kuriam skirti neįsisavinti asignavimai sudarė–160,5 mln. EUR. Ši suma daugiausia buvo skirta cukrui, vaisiams ir daržovėms bei vynui; - skyriuje „Gyvūninės kilmės produktai“, kuriam skirti neįsisavinti asignavimai sudarė –137,1 mln. EUR. Ši suma daugiausia buvo skirta pienui ir jautienai. Toliau minimiems sektoriams pateikiamos šios pastabos: 05 02 05 straipsnis. Cukrus | Nepanaudota suma: –30 mln. EUR (galutinė asignavimų suma) Nepanaudota suma: –295 mln. EUR (pradinė asignavimų suma) | (išlaidos: 1 416 mln. EUR) (galutinė asignavimų suma: 1 446 mln. EUR) (pradinė asignavimų suma: 1 711 mln. EUR) | Asignavimai buvo nepakankamai įsisavinti pirmiausiai todėl, kad buvo eksportuojama mažiau cukraus nei numatyta biudžete, ir todėl eksporto grąžinamosioms išmokoms buvo panaudota mažesnė suma. 05 02 08 straipsnis. Vaisiai ir daržovės | Nepanaudota suma: –40 mln. EUR | (išlaidos: 1 577 mln. EUR) (galutinė asignavimų suma: 1 617 mln. EUR) (pradinė asignavimų suma: 1 617 mln. EUR) | Asignavimai buvo nepakankamai įsisavinti dėl mažesnių pagalbos išmokų, kurias pirmiausia lėmė mažesnis iš rinkos išimtų vaisių ir daržovių kiekis bei didesnės bananų kainos ir nuolat mažėjanti pagalba už bananus dėl palankių rinkos sąlygų šiuose sektoriuose. 05 02 09 straipsnis. Vynas | Nepanaudota suma: –30 mln. EUR (galutinė asignavimų suma) Nepanaudota suma: –123 mln. EUR (pradinė asignavimų suma) | (išlaidos: 1 092 mln. EUR) (galutinė asignavimų suma: 1 122 mln. EUR) (pradinė asignavimų suma: 1 215 mln. EUR) | Tokį nepakankamą asignavimų įsisavinimą pirmiausiai lėmė tai, kad per 2003–2004 biudžetinius metus nebuvo reikalinga distiliavimo krizės atveju procedūra, todėl šiai schemai nebuvo skirtos išmokos, o intervencine tvarka nupirktas alkoholio kiekis buvo mažesnis nei numatytas sudarant biudžetą, todėl sumažėjo nuvertėjimo išlaidos. 05 03 01 straipsnis. Pienas ir pieno produktai | Nepanaudota suma: –101 mln. EUR (galutinė asignavimų suma) Nepanaudota suma: –694 mln. EUR (pradinė asignavimų suma) | (išlaidos: 2 265 mln. EUR) (galutinė asignavimų suma: 2 366 mln. EUR) (pradinė asignavimų suma: 2 959 mln. EUR) | Asignavimai buvo nepakankamai įsisavinti pirmiausiai dėl mažesnių eksporto grąžinamųjų išmokų ir kitų pagalbos išmokų už pieno produktus, kurias pirmiausiai lėmė palankios vidaus bei išorės pieno produktų rinkos sąlygos ir kainos, o tai leido nustatyti žemesnius eksporto grąžinamųjų išmokų tarifus bei mažesnę tam tikrą vidinę pagalbą nugriebtam pienui bei sviestui negu numatyta biudžete. 05 03 02 straipsnis. Galvijiena | Nepanaudota suma: –40 mln. EUR (galutinė asignavimų suma) Nepanaudota suma: –278 mln. EUR (pradinė asignavimų suma) | (išlaidos: 7 776 mln. EUR) (galutinė asignavimų suma: 7 816 mln. EUR) (pradinė asignavimų suma: 8 054 mln. EUR) | Asignavimai pirmiausiai nepakankamai buvo įsisavinti dėl mažesnių eksporto grąžinamųjų išmokų, kurias lėmė mažesnis nei numatyta 2004 m. biudžete eksportuojamos jautienos kiekis. Be to, 2004 m. biudžete buvo numatyti asignavimai, skirti valstybėms narėms atlyginti jų išlaidų, patirtų įgyvendinant specialią pirkimo sistemą pagal Teisingumo Teismo bylos C239/01 nutartį, bendro finansavimo dalį. Šie asignavimai nebuvo panaudoti, nes valstybės narės daugeliu atvejų nedelsdamos nurodė mokėtinas sumas ir iki praėjusių biudžetinių metų pabaigos jų išlaidos buvo padengtos. 3.3. 1b subkategorija 05 04 01 straipsnis. Kaimo plėtra ES-15 | Nepanaudota suma: –95 mln. EUR | (išlaidos: 4 708 mln. EUR) (asignavimai: 4 803 mln. EUR) | Tokį nepakankamą asignavimų įsisavinimą lėmė nepakankamas tam tikrų ES-15 kaimo plėtros schemų, tokių kaip investicijos į žemės ūkio valdas ir miškininkystę bei kaimo teritorijų prisitaikymo bei plėtros skatinimas, įgyvendinimas. 05 04 04 straipsnis. Pereinamojo laikotarpio kaimo plėtros priemonė, skirta naujosioms valstybėms narėms (ES-10) | Įsipareigojamieji asignavimai: 1 733 mln. EUR Paskirta suma: 1 733 mln. EUR Mokėjimų asignavimai: 645 mln. EUR Sumokėta suma: 629 mln. EUR | Šis straipsnis susijęs su naujosioms valstybėms narėms skirta EŽŪOGF Garantijų skyriaus pereinamojo laikotarpio kaimo plėtros finansavimo priemone. Nors ši priemonė finansuojama iš EŽŪOGF Garantijų skyriaus, jos įgyvendinimui skiriami diferencijuotieji asignavimai. Todėl tarp įsipareigojimų ir šių įsipareigojimų panaikinimo operacijų, vykdomų eurais, praeina daugiau laiko nei jo skiriama pagal Garantijų skyriaus nustatytas taisykles. 2004 m. įsipareigojimai buvo automatiškai įgyvendinti remiantis Komisijos sprendimu dėl kiekvienai minėtai valstybei narei skiriamos paramos kaimo plėtros programoms. Tuo remiantis buvo paskirti visi įsipareigotieji asignavimai, numatyti 2004 m. biudžete šios priemonės įdiegimui. Paskirtos sumos privalo būti išmokėtos per 2 metus nuo paskyrimo datos. Pasibaigus šiam laikotarpiui paskirtos sumos, kurioms nepateiktos mokėjimo paraiškos, yra automatiškai panaikinamos. Per 2004 biudžetinius metus išmokos šios priemonės įgyvendinimui, kurias daugiausiai sudarė naujosioms valstybėms narėms mokami avansai, buvo maždaug 629 mln. EUR. 4. IšVADOS 2004 biudžetinių metų asignavimų įsisavinimas (valstybių narių išlaidos nuo 2003 m. spalio 16 d. iki 2004 m. spalio 15 d.) sudarė 44 719 3 mln. EUR, t.y. 99,2% turimų asignavimų. Bendra biudžeto asignavimų neįsisavinta suma sudarė maždaug 361,5 mln. EUR. 1a subkategorijos neįsisavinti asignavimai sudaro 246,3 mln. EUR (0,6% galutinių biudžeto asignavimų). Ši suma daugiausiai skirta cukraus, vaisių ir daržovių, vyno, pieno ir jautienos sektoriams. 1b subkategorijos neįsisavinti kaimo plėtros programoms skirti asignavimai sudaro–115,2 mln. EUR (1,8% biudžeto asignavimų). Ši suma daugiausiai skirta schemoms, susijusioms su investicijomis į žemės ūkio valdas ir miškininkystę bei kaimo teritorijų prisitaikymo ir plėtros skatinimu. PRIEDAS [pic]